CELEX: 32015D1752
Language: bg
Date: 2015-09-29 00:00:00
Title: Решение за изпълнение (ЕС) 2015/1752 на Комисията от 29 септември 2015 година за изменение на Решение за изпълнение 2013/426/ЕС относно мерки за предотвратяване на пренасянето в Съюза на вируса на африканската чума по свинете от някои трети държави или части от територията на трети държави, в които е потвърдено наличието на тази болест, и за отмяна на Решение 2011/78/ЕС (нотифицирано под номер С(2015) 6519) (Текст от значение за ЕИП)

1.10.2015   
            
            
               BG
            
            
               Официален вестник на Европейския съюз
            
            
               L 256/17
            
         РЕШЕНИЕ ЗА ИЗПЪЛНЕНИЕ (ЕС) 2015/1752 НА КОМИСИЯТА
   от 29 септември 2015 година
   за изменение на Решение за изпълнение 2013/426/ЕС относно мерки за предотвратяване на пренасянето в Съюза на вируса на африканската чума по свинете от някои трети държави или части от територията на трети държави, в които е потвърдено наличието на тази болест, и за отмяна на Решение 2011/78/ЕС
   
      
         (нотифицирано под номер С(2015) 6519)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (1), и по-специално член 22, параграф 6 от нея,
   като има предвид, че:
   
               (1)
            
            
               Африканската чума по свинете е силно заразна и смъртоносна инфекция при домашните свине и глиганите, с потенциал за бързо разпространение, по-специално чрез продукти, получени от заразени животни и замърсени предмети.
            
         
               (2)
            
            
               Поради обстановката във връзка с африканската чума по свинете в Русия и Беларус Комисията прие Решение за изпълнение 2013/426/ЕС (2), с което се определят мерки, предвиждащи, наред с другото, подходящо почистване и дезинфекция на „превозните средства за добитък“, които са били използвани за превоз на живи животни и фураж и които влизат в Съюза от тези две държави.
            
         
               (3)
            
            
               След наскоро получените уведомления за огнища на африканска чума по свинете в Украйна, съществуващите мерки за почистване и дезинфекция, предвидени в Решение за изпълнение 2013/426/ЕС, следва да обхванат и превозните средства, които влизат в Съюза от Украйна.
            
         
               (4)
            
            
               Предвиденият в приложение I към Решение за изпълнение 2013/426/ЕС списък на трети държави или части от територията на трети държави, в които е потвърдено наличието на вируса на африканска чума по свинете, следва да бъде съответно изменен.
            
         
               (5)
            
            
               Срокът за прилагане на Решение за изпълнение 2013/426/ЕС изтича на 31 декември 2015 г. Поради неблагоприятната обстановка във връзка с африканската чума по свинете в държавите, граничещи с Европейския съюз, и като се вземат под внимание епидемиологията на африканската чума по свинете мерките, приложими в Съюза по отношение на болестта, е целесъобразно този период да бъде удължен до 31 декември 2019 г.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   В приложение I към Решение за изпълнение 2013/426/ЕС след думата „Русия“ се добавя думата „Украйна“.
   Член 2
   Член 4а от Решение за изпълнение 2013/426/ЕС се заменя със следния текст:
   
      „Член 4а
      Настоящото решение се прилага до 31 декември 2019 г.“
   
   Член 3
   Адресати на настоящото решение са държавите членки.
   
      Съставено в Брюксел на 29 септември 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 24, 30.1.1998 г., стр. 9.
   
      (2)  Решение за изпълнение 2013/426/ЕС на Комисията от 5 август 2013 г. относно мерки за предотвратяване на пренасянето в Съюза на вируса на африканската чума по свинете от някои трети държави или части от територията на трети държави, в които е потвърдено наличието на тази болест, и за отмяна на Решение 2011/78/ЕС (ОВ L 211, 7.8.2013 г., стр. 5).